Endel Nelis

Endel Nelis (28. september 1925 Paatsalu vald, Läänemaa – 12. aprill 1993 Haapsalu) oli eesti vehklemistreener.ESBL

Ta õppis Pärnu poeglaste gümnaasiumis, kust mobiliseeriti pä­rast 10. klassi lõpetamist Eesti Leegioni, keskkooli lõpudiplomi sai eksternina. Aastatel 1946–1947 õppis ta Leningradis Lesgafti-nimelises Kehakultuuriinstituudis. Aastal 1950 lõpetas ta  Tartu Riikliku Ülikooli kehakultuuriteaduskonna. Vehklemisega hakkas ta tegelema Tartu Ülikoolis Erich Lukini juhendamisel. Pärast ülikooli lõpetamist suunati ta Haapsallu, kus ta alustas kehalise kasvatuse õpetaja ja vehklemistreeneri tööd.Eesti vehklemisliit

Hiljem asutas Endel Nelis vehklemisklubi En Garde, mis tegutseb siiani. Nelise tuntumad õpilased on Olev Piirsalu, Rein Kamarik, Boris Joffe, Valeri Rossar, Kaido Kuur, Peeter Nelis, Andres Lipstok ja Ants Veetõusme.

Tunnustus
 1967 Eesti NSV teeneline treener

Isiklikku
Endel Nelisel on abielust Ilme Nelisega kaks last: Peeter Nelis ja Helen Nelis-Naukas; tema tütrepoeg on vehkleja Sten Priinits.

Endli tütretütre poeg on vehkleja Rico-Janree Ojamu.

Mängufilm

2013. aastal andis soome filmirežissöör Klaus Härö teada, et hakkab Läänemaal Haapsalus tegema mängufilmi, mis on saanud inspiratsiooni vehklemistreeneri Endel Nelise elust.Soomlased said indu Eesti vehklemislegendi elust. Postimees, 5, detsember 2013. Filmi tööpealkiri oli "Mõõkade tants", filmi tegevus toimub aastail 1952–1953.Endel Nelise elu andis aluse filmile. Lääne Elu, 5. detsember 2013

Film "Vehkleja" valmis märtsis 2015, peaosas on Märt Avandi.

Film esitati Soome kandidaadiks võõrkeelse filmi Oscarile."Vehkleja" esitati Soome kandidaadiks võõrkeelse filmi Oscarile. ERR-i uudised, 1. september 2015

Viited

 Välislingid 
 Kaire Reiljan, Lehte Ilves, Urmas Lauri, Andrus Karnau, „Vehkleja”. Kaks lugu, elu ja tõde filmis. Lääne Elu, 16. märts 2015

Kategooria:Eesti vehklemistreenerid
Kategooria:Eesti NSV teenelised treenerid
Kategooria:Haapsalu Metsakalmistule maetud
Kategooria:Sündinud 1925
Kategooria:Surnud 1993